google/wiki40b huggingface dataset:
Sigurd Rosted

Landslaget

11. juni 2017 ble han tatt ut i sin første landslagstropp for Norge mot Sverige (13. juni). Han kom inn i troppen som erstatter for en skadet Tore Reginiussen.
26. mars 2018 fikk han sin første landskamp for Norge mot Albania. Han scoret også sitt første landslagsmål i samme kamp som Norge vant 1-0.
Valevatn (Sirdal)

Vannkraftutbygging

Reguleringen av Valevatn inngikk i det 2. byggetrinnet av utbyggingen av Sira og Kvina vassdrag, og ble påbegynt i 1968. Utbyggeren besluttet å danne et sammenhengende vannmagasin fra Siras naturlige utløp i Ånesvatnet i nord, gjennom Valevatn og til Gravatn i sør. For å demme opp Valevatn ble to større steinfyllingsdammer, Degdammen og dens nordliggende dam, i tillegg til fire mindre sekundærdammer bygget. Store utmarksområder og stølsområder, spesielt i dagens nordøstlige del, ble lagt under vann. Også husmannsplassen Valevatn måtte vike.
I nord ble en betongbuedam, Dam-Kilen, bygget for hindre elva Siras naturlige løp mot Sirekrok og Ortevatnet. Sammen med Dam-Farskard og Dam-Flåthølmyra dannet de et stort vannmagasin, Flothølen, av Ånesvatnet, Svartevatnet og over området rundt Siras tidligere bredder. For at Flothølen og Valevatn skulle flyte sammen ble en mindre kanal sprengt ut.
I sør ved Gravatn ble steinfyllingsdammen Dam-Gravatn, og en kanal mellom Valevatn og Gravatn bygget. I tillegg ble innsjøene knyttet sammen med en overføringstunnel under Gravassryggen.
I dag er Flothølen/Ånesvatnet utløpet til Duge kraftverk. Gravatn er i dag inntaket til Tjørhom kraftverk.
Hematom

Hematom er en blodansamling i organer eller i vev på grunn av blødning. Små slag, risp eller kutt kan forårsake blødninger i huden. Vanligvis er de ufarlige, huden har stor evne til å lege seg selv. Ved øket alder mister huden sin normale elastisitet, og blødninger i huden kan da skje hyppigere.
Ved større slag kan større blodårer skades. Det kan da oppstå blodansamling i muskelen eller underhuden, noe som også kan gi smerte på grunn av trykket fra blodansamlingen. Den kan spre seg over større deler av huden, men vil over noe tid (noen uker eller måneder) gå tilbake uten behandling. Fargene på hematomer skyldes nedbrytning av hemoglobin fra blodet. Hemoglobin brytes ned til biliverdin som er grønt og gir blå eller grønn farge (derav uttrykket «blåmerke»). Biliverdin brytes videre ned til bilirubin, som er sterkt gult. Etter dette vil kroppen frakte unna de fleste pigmentene, og hematomet vil domineres av en mørk farge av ødelagte blodceller.
Peder Valentin Rosenkilde

Liv og virke

Rosenkilde fikk sin utdannelse i Hamburg. Han overtok handelshuset Rosenkilde etter faren, Børge Rosenkilde. Han var stadskaptein og senere sjef for borgervæpningen i Stavanger, etter Gabriel Schanche Kielland. 
I 1812 rev han familiens gamle kjøpmannsgård i Nedre Strandgate for å bygge nytt. Da dagens Rosenkildehus sto ferdig et drøyt år senere, ble det taksert høyere enn selveste Domkirken i Stavanger. Det var datidens største privathus i byen.
Da han reiste til Eidsvoll i 1814 hadde han holdt store deler av Stavangers arbeidsløse befolkning sysselsatt med sin husbygging, noe som igjen medførte både lønningsposer og mat på bordet til de mange Stavanger-beboerne som slet i de økonomisk harde tidene som rådet under Napoleonskrigsårene. I 1815 ble han utnevnt til russisk konsul.
Rosenkilde hadde i første omgang satset på handel med korn og salt, men etter hvert kom hans hovedinteresse til å dreie seg om skipsfart, og han anskaffet en rekke fartøy. Han hadde også skipsverft i Østre Havn.

Riksforsamlingen

Rosenkilde møtte på Riksforsamlingen på Eidsvoll i 1814 som utsending fra Stavanger by. Han var medlem av Selvstendighetspartiet og er blitt kalt en «bråkende selvstendighetsmann». Han ble innvalgt i Finanskomitéen som skulle vurdere statsfinansene. Sammen med Niels Aall og Wilhelm Frimann Koren Christie var han medlem av deputasjonen som Riksforsamlingen sendte til England for å tale Norges sak. 
Han møtte også på Stortinget i 1821 og 1822 og var da medlem av flere komitéer.  
I Stavanger var han den første som fikk startet med markering av 17. mai, der han på egen regning fikk skutt salutt på Skansen.
Han ble senere utnevnt til ridder av Dannebrogordenen for sin innsats for fedrelandet.
Jernbane i Turkmenistan

Jernbanen i Turkmenistan består av 2 980 km med skinnegang (per 2009), og de fleste jernbanelinjene ligger nær den nordlige og sørlige grensen. Nesten all jernbane i landet er bredsporet (1 520 mm), en arv fra sovjettiden. Tejen–Serakhs–Mashhad-banen, som ble bygget av Turkmenistan og Iran i 1996, har blitt en viktig forbindelse mellom jernbanenettverkene i Sentral-Asia, Russland og Europa, samt Sør-Asia og Den persiske gulf. I februar 2006 begynte siste fase i utbyggingen av den transkarakumske jernbanen, en direkte forbindelse mellom hovedstaden Asjkhabad og Daşoguz som vil halvere reisetiden mellom den sørlige og nordlige grensen. Urbane transportsystemer blir oppgradert i Asjkhabad, Daşoguz og Mary.
Pseudargynnis hegemone

Utseende

En middelsstor, oransje sommerfugl. Arten ligner overflatisk sterkt på en perlemorvinge (Argynnini), men er ikke i nær slekt med disse. Oversiden er oransje med små, svarte flekker og en svart bord langs ytterkanten.

Utbredelse

Arten er utbredt i Sentral-Afrika, fra Kamerun i vest til det vestlige Kenya og Tanzania i øst og Angola i sør.
NM i mangekamp 2017

NM i mangekamp 2017 for senior og ungdom var en del av NM i friidrett 2017, og ble arrangert som et eget mesterskap på Arna Idrettspark i Bergen, 20. og 21. mai 2017 av IL FRI.
Jøssund Glassverk

Jøssund Glassverk var et foretak som ble oppretta i 1854. Interesseselskapet gikk tom for penger før verket kom igang. 13. april 1855 ble verket, omtalt som "Den nordiske vulkan", annonsert til salgs.
Kobarid

Kobarid (italiensk: Caporetto, tysk: Karfreit) er et sted og en kommune i Slovenia. Den ligger ved elven Soča (Isonzo).
Kommunen hadde totalt 4 395 innbyggere pr 30. juni 2008. Selve tettstedet hadde 1 158 innbyggere ved utgangen av 2007 og en utstrekning på 4,6 kvadratkilometer.
Kobarid var utgangspunktet for sentralmaktenes såkalte Caporetto-offensiven ved den italienske fronten under første verdenskrig i oktober 1917. Dette er grundig dokumentert i byen museum, og dette fikk Europarådets museumspris i 1993.
Det tilstøtende området for arkeologiske utgravninger Tonocov Grad archaeological inneholder rester av romerske bygninger fra 400-tallet.
HMS «Mary Rose» (1915)

HMS «Mary Rose», sjøsatt den 8. oktober 1915, var en britisk Admiralitetet M-klasse jager som sank den 17. oktober 1917 omtrent 70 mil øst for Lerwick under angrepet på Shetlandskonvoien 1917 mens den eskorterte 12 handelsskip fra Norge. Vraket er angitt som et beskyttet sted som en del av den britiske loven Protection of Military Remains Act 1986.
Hydro Aluminium Årdal

Hydro Aluminium Årdal er et aluminiumsverk for produksjon av aluminium i Årdal i Sogn og Fjordane. Verket er heleid av Hydro Aluminium.

Historie

Verket startet i 1948.
Årdal-verket har 567 tilsatte, og produserer 204 000 tonn primæraluminium, 279 000 tonn støperiprodukter, og 172 000 tonn anoder pr. år. Verkets 50 ingeniørar har utviklet en ny type produksjon som bruker 11,8 kWh/tonn (13 kWh normalt). Teknikken skal testes i stordrift i Karmøy for 3,9 milliarder kroner i 2017.
Støvutslippet per time var 17,7 kilo og utslippet av fluor var 8,7 kilo timen i 2010. Det er lite utslipp av Polysykliske aromatiske hydrokarboner.
I januar 2016 blåste ekstremværet Tor kraftledning ned, og det oppsto en kortslutning i en bryter på verket, slik at strømmen forsvant i fire timer. I mars manglet stadig 10% av produksjonen. 38 av de 326 ovnene ble  ødelagt.
Ulset

Ulset er et bolig- og næringsområde sentralt i Åsane bydel i Bergen, omgitt av Mjølkeråen, Morvik, Nyborg, Rolland og Tertnes. Hovedveiene er motorveien Åsaneveien og Hesthaugveien.
På Ulset ligger Åsane Storsenter og IKEA, U. Pihl videregående skole, Blokkhaugen skole, Haukedalen skole, Ulsetskogen skole, Vestlandshallen, Åsanehallen, Åsane brannstasjon, Åsane bussterminal, Åsane kirke og blandet boligbebyggelse, samt en rekke andre næringsvirksomheter og offentlige servicefunksjoner, distriktpsykiatrisk senter og sykehjem.
Ulset omfattes av grunnkretsene Ulset, Skinstø, Haukedal, Prestestien, Fossekleiva, Blokkhaugen og Åstveitskogen, som hadde til sammen 6 549 innbyggere 1. januar 2012 og et samlet areal på 4,07 km², av dette 0,01 km² ferskvann.
Justinia

Utseende

Små til middelsstore (vingespenn gjerne 20-30 millimeter), brune smygere med hvite flekker på vingene. Vingenes underside har lyse felter ved roten av hver vinge.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika.
Carling Academy Brixton

Carling Academy Brixton, også kjent ved sitt tidligere navn Brixton Academy, er et stort konsertlokale i Brixton i London. Det er kapasitet til 4921 tilskuere.
Bygningen ble reist i 1929 og formelt åpnet 19. august det året, som et av fire Astoria-teatre. Mange av de opprinnelige elementene er bevart, som art deco-interiøret.
Astoria stengte 29. juli 1972. I september samme år åpnet lokalet igjen under navnet Sundown Centre, men det holdt bare i omkring fire måneder. I mai 1974 ble det søkt om å rive den vernede bygningen (Grade II), og i stedet oppføre et visningsrom for biler og en bensinstasjon. Dette ble det ikke noe av, og bygningen ble holdt ved like.
I 1981 ble den igjen åpnet som konsertlokale, etter å ha blitt brukt som lager i flere år. Det første arrangementet ved en konsert med UB40. Igjen gikk det dårlig økonomisk, og på grunn av gjeldsproblemer ble lokalet stengt i 1982. Året etter ble det kjøpt av Simon Parkes og gjenåpnet som Brixton Academy.
Gjennom 1980-årene gikk det stadig bedre. Stjerner som Eric Clapton, Dire Straits, The Police brukte det til øvingslokale, og det ble filmet musikkvideoer med blant annet Wham! og Culture Club.
I 1995 ble lokalet kjøpt av Break for the Border, som pusset det opp for en halv million pund. Navnet har siden blitt endret for å få med navnet til sponsoren Carling. Lokalet brukes blant annet til utdeling av NMW Awards; denne prisen er også sponset av Carling.
Nærmeste undergrunns- og jernbanestasjon er Brixton stasjon.
Pelycothorax

Utseende

En middelsstor, avlang, svart praktbiller|praktbille, kroppen kledt med nokså lange, fine, lyse hår.

Levevis

De voksne billene besøker gjerne blomster.

Utbredelse

Arten lever i Mexico.
Studentsamskipnaden i Bodø

Studentsamskipnaden i Bodø (SSiB) var en studentsamskipnad som dekket velferdsbehovene til studenter ved Universitetet i Nordland og Politihøgskolen i Bodø. Studentsamskipnaden i Bodø fusjonerte sammen med Studentsamskipnaden i Narvik til Studentsamskipnaden i Nordland 1. januar 2013.
Merowedemningen

Merowe-demningen, også kalt Hamdab-demningen, er en demning med et vannkraftverk i Nilen, i det nordlig-sentrale Sudan, ca. 350 km nord for hovedstaden Khartoum. Anleggets installerte vannkrafteffekt er 1.250 MW fordelt på ti turbiner a 125 MW hver, og kraftverket vil forsyne store deler av denne delen av Sudan med både irrigasjonsvann og elektrisk kraft.
Dette er Kinas største vannkraftprosjekt hittil i Afrika, selv om turbiner og generatorer er levert av Alstom. Anleggsarbeidene startet i 2004, og i 2009 begynte kraftstasjonen å produsere kraft. Det går en 500 kV-linje til hovedstaden fra kraftverket.
I alt måtte 70.000 mennesker flytte som følge av utbyggingen.
Demningen er 67 meter høy og 9 km lang, hvorav 520 meter betongdam og resten stein- og jordfylling. Den er en stein- og jordfyllingsdam, og det 174 km lange reservoaret som er under oppfylling vil få et volum på 12,5 km³, eller en femtedel av hele Nilens årlige tilførsel. prosjektet har hatt en rekke miljøpolitiske usikkerhetsmomenter og konflikttema knyttet til seg.
Kurt Diemberger

Liv og virke

Diemberger tok en merkantil utdannelse, og underviste fra 1963 ved en handelshøyskole i Salzburg. Samtidig avla han fjellførerprøven, og rundt slutten av 1960-tallet ble han profesjonell fjellklatrer.
Sammen med Hermann Buhl er Diemberger den eneste som har førstebesteget to fjell over 8000 meter. Diemberger og Buhl forsøkte seg på Chogolisa bare få uker etter triumfen på Broad Peak, men på grunn av dårlig vær måtte de gi opp ikke langt under toppen, og Buhl omkom under nedstigningen.
Mellom 1956 og 1958 gikk Diemberger og klatrepartneren Wolfgang Stefan «trilogien», de tre største nordveggene i Alpene: Eiger, Matterhorn og Walkerpilaren på Grandes Jorasses. I 1958 gikk han sammen med Franz Lindner hele Peuterey-egga på Mont Blanc.
I 1983 grunnla Diemberger og den engelske klatreren Julie Tullis et filmteam som blant annet laget filmen K2 - Traum und Schicksal. Tullis og Diemberger sto på toppen av K2 4. august 1986, hun som den første engelske kvinnelige klatreren på K2. Triumfen vendte hurtig til tragedie da Tullis ble skadet i et fall under nedstigningen. Selv om Diembergers sikring reddet henne i første omgang, døde senere av hjerneødem da et uvær førte til at klatrelaget ble liggende for lenge i «dødssonen». Av de sju klatrerne i leiren var det bare Diemberger og Willi Bauer som overlevde nedstigningen, begge var sterkt svekket da de nådde base camp.
Frederik Rostgaard

Bakgrunn

Rostgaard ble foreldreløs som fjortenåring, men arvet en stor formue og hadde råd til utdannelse. Han studerte på universitetet i København, og dro så på en niårig språkreise i Europa, der han studerte blant annet arabisk, tysk, engelsk og gresk.

Karriere

Han kom etterhvert tilbake til Danmark, hvor han ble adlet i 1702 og utnevnt til gehejmearkivar i 1703. Han fikk stadig flere verv, og fikk først sete i Høyesterett, før han i 1712 ble direktør for Vestindisk-guineisk Kompagni og i 1714 kom i styrelsen for brannvesenet og vannverkene i København. Samtidig fikk han også høyere og høyere posisjoner i de mest innflytelsesrike organene, og var justisråd, etatsråd og justitiarius før han i 1721 ble oversekretær for Danske Kancelli, et embede som var landets tredje viktigste. 
Han ble imidlertid innblandet i en bestikkelseskandale og måtte frasi seg embedene sine og forlate byen. I 1727 fikk han komme tilbake til hovedstaden av Anna Sophie Reventlow som ikke bare var dronning, men også halvsøster med Rostgaards kone. Etter en kort retur i embedsverket trakk han seg så tilbake med en god pensjon for å jobbe med litteratur.
Han gjorde omfattende språkarbeider, og blant disse var det også oversettelser av salmer. Han gav ut flere samlinger med oversatte salmer, og finnes i dag representert med fire oversettelser i Den Danske Salmebog, like mange i Norsk Salmebok og to i Norsk salmebok 2013. Hans superexlibris kjennes blant andre fra Det Kongelige Biblioteks samlinger.

Rostgaards våpenbok

Rostgaard fikk samlet inn og tegnet av 211 våpenskjold fra norske personer og slekter. Manuskriptet med våpnene utgjør en våpenbok og befinner seg i «Uldalls samling nr. 479», Det Kongelige Bibliotek, København. Manuskriptets tittel er:
Friderich Rostgaards Vaabenbog O: Det er, En Samling af Danske og Norske Vaabener, som en Student ved navn Ole Nysted, ellers af gemene Mand kaldet Döve Ole, haver malet i de Aar 1687 og 1688 paa Frid. Rostgaards bekostning. Våpnene er i farger, de er stort sett fra middelalderen og de er nummerert. På egne tekstsider står våpeninnehavernes navn og hvor våpenopplysningene er hentet fra.
Geometrisk rekke

Summen av en konvergent geometrisk rekke

Dersom  vil  i telleren i sumuttrykket bli uendelig liten når  går mot uendelig. Da får vi grenseverdien .

Bruksområder

Geometriske rekker er nyttige i mange sammenhenger.
Neon levis

Utseende

Neon levis er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Velferdstinget i Stavanger

Oppgaver

Velferdstinget regulerer semestersavgiften, og hvordan Studentsamskipsnaden i Stavanger (SiS) jobber opp mot utdanningsinstitusjonene og Stavanger kommune.
Velferdstinget i Stavanger er det overordnede studentpolitiske organet i velferdssaker for studentene tilsluttet Studentsamskipnaden i Stavanger. 
En av Velferdstinget i Stavangers viktigste oppgaver er å dele ut velferdsmidler til studentorganisasjoner.
Formålet med Velferdstinget er å arbeide for studentenes velferdsmessige, demokratiske og økonomiske rettigheter, samt sosiale og kulturelle behov.

Skoler tilknyttet Velferdstinget i Stavanger

BI Stavanger
Kunstskolen i Rogaland
Noroff Stavanger
Norske Gestalt Institutt
Universitetet i Stavanger
VID Sandnes
VID Stavanger

Ledelse

Arbeidsutvalget utgjør Velferdstingets daglige ledelse, og representerer Velferdstinget mellom Velferdstingets møter. Arbeidsutvalget innstiller i alle vedtakssaker som blir lagt frem for Velferdstinget.
Intimteateret

Intimteateret ble etablert av Merete Skavlan og Gerhard Knoop i Oslo i 1991. Dette var etter at Knoop var blitt pensjonist. Knoop ledet frigruppen fra 1991 til 2002. I hans periode i Intimteateret instruerte han 13 uroppførelser, derav syv med norsk dramatikk.
Vågård

Vågård (gnr. 92) er en gammel storgård i tidligere Norderhov herredskommune og ligger i Haug kirkesogn, nå Ringerike kommune i Buskerud. Navnet stammer trolig fra det norrøne uttrykket vá, som betyr avsides og kan ha med gårdens beliggenhet i forhold sognets yttergrenser å gjøre. Vågård, er delt, ligger helt i ytterkant. En annen teori er at navnet stammer fra det norrøne mannsnavnet Vaði. Sistnevnte er basert på at en av nabogårdene heter Marigård. Gårdsnavn som ender på -gård/-gard ble gjerne anlagt i kristen tid. Vågård nevnes ikke i skriftlige kilder før i 1528 (NRJ. IV 373).

Vågårdsgrenda

Vågård er også ei lita grend som gjerne regnes til Ytre Ådal, fordi den ligger i direkte tilknytning til industriområdet Hensmoen som for det meste tilhører dette distriktet, men Vågårdsgrenda med Sørflaten tilhørte opprinnelig Haug kirkesogn (nå Ullerål kirkesogn) og ligger i tidligere Norderhov herredskommune. Stedet ligger langs europavei 16 og strekker seg nordøstover mot gårdene Øvre Vågård og Nedre Vågård. Innkjøring til området går enten via avkjøringen til Nymoen eller Hensmoen fra E16.
Vågård er i dag helst kjent for en tragisk hendelse som fant sted der den 22. august i 1926; lensmannsmordene på Vågård.
Xixiu

Xixiu (kinesisk: 西秀区; pinyin: Xīxiù Qū) er et bydistrikt i Anshun i provinsen Guizhou i Folkerepublikken Kina.
Det har et areal på 1 703 km² og teller 780 000 innbyggere.
Anshun II kullkraftverk ligger i bydistriktet.
Hallabolaget

Hallabolaget, egentlig Halla Aktiebolag, var en norsk-finsk skogbruksselskap, etablert i 1875 av ni skogeiere fra Elverum for å drive virksomhet i og rundt Kotka. Selskapet omfattet etterhvert store skogeiendommer og 5 sagbruk. Det drev fram til 1916, da virksomheten ble solgt til det finske Kymmene Aktiebolag.
De ni eierne var Hans Peter Rogstad, Helge Væringsaasen, Ole Rogstad, Helge Berger, Gunder Sætersmoen, Ole Møystad, Per Rogstad, Carsten Sæthren og Henrik Opsahl. De tilhørte samme generasjon av storbønder og samfunnsstøtter i Elverum; fire av dem var ordførere i perioden 1879–1893. Væringsaasen, Berger og Sætersmoen var søskenbarn, mens brødrene Rogstad var svogere til Væringsaasen og Berger.
Zhongshan (Guangdong)

Zhongshan (kinesisk: 中山; pinyin: Zhōngshān) er en by på prefekturnivå i provinsen Guangdong i Folkerepublikken Kina. Den er omgitt av Zhuhai i sør, Jingmen i vest, Foshan i nord og Guangzhou i nordøst. I øst er hovedutløpet til Perlefloden.

Historie

Zhongshan het tidligere Xiangshan (香山; Xiāngshān, = velduftende fjell).  Xiangshan ble opprettet som et fylke under Song-dynastiet, og omfattet da et vesentlig større område enn nå. Det strakk seg helt med til øyene rundt dagens Macao. Men navnet ble i 1925 endret for å hedre doktor Sun Zhongshan, bedre kjent som Sun Yat-sen, som ble født i 1866 i landsbyen Cuiheng i storkommunen Nanlang her. Fødestedet er fremdeles en turistattraksjon, med et eget Sun Yat-sen-museum i minneparken Sunwen.

Økonomisk vekst

Zhongshan tilhører et område med svært sterk økonomisk vekst.
Fremdeles står primærnæringene sterkt, med jordbruksproduksjon av ris, litchi, bananer og sukkerrør. Det er også en stor blomsterdyrkning; byen Xiaolan er velkjent for sine krysantemumblomster.
I Zhongshan ligger også Zhongshan kullkraftverk med 110 MW installert effekt.
Zhongshan er sammen med Dongguan, Nanhai og Shunde blitt kalt Guangdongs fire små tigre. En rekke industrier gjør det godt i byprefekturet. Dachong er kjent for sin mahognymøbelindustri, Dongfeng for elektriske husholdningsartikler, Guzhen for lamper og belysningstilbehør, Huangpu for matvareindustri, Shaxi for casual wear klesindustri, Xiaolan for låser, annen jernvareindustri og elektronisk akustisk utstyr.

Jernbane

Høyhastighetsbanen Guangzhou–Zhuhai Intercity Mass Rapid Transit betjener byen.

Vei

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai sør for Zhongshan. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Anemi

Anemi ved kreftsykdommer

Ved flere former for kreft kan anemi være et tidlig funn. Ved kreft som affiserer benmarg kan overvekst av andre celler i benmargen hindre den vanlige dannelsen av røde blodlegemer. Slike andre celler kan være leukemi-celler eller det kan være metastaser fra kreftformer andre steder i kroppen.

Vitaminmangel

Folinsyre, Vitamin B₁₂ og vitamin C er alle viktige for dannelsen av hemoglobin og blodlegemer. Hvis det er mangel av vitamin B₁₂ kan symptomer som nedsatt syn og en type demens også merkes hos pasienten.

Sigdcelleanemi

Denne tilstanden forekommer hos noen få individer pga. en mutasjon. Siden sigdcelleanemi gir bedret overlevelse ved malaria, er denne mutasjonen vanligere i beltet langs ekvator i Afrika der malaria er vanlig. Hele 10% av afroamerikanere, og 25% av afrikanere er heterozygote for sigdcelle-hemoglobin. Man blir kun syk når man er homozygot. Dette er en form for hemolytisk anemi.
Mutasjon mellom Glu → Val
Ako oljekraftverk

Ako oljekraftverk er et varmekraftverk i Japan. Installert produksjonseffekt er 1 200 MW. Brenselkilden er råolje og fyringsolje.
Gyldenpris skole

Gyldenpris skole var en kommunal skole opprettet i Bergen i 1919 på Gyldenpris. I 1944 ble skolen nedlagt.

Historie

Gyldenpris skole skulle være en midlertidig løsning, og var en konsekvens av den omfattende byggingen av brakker og halvpermanente hus i området i årene etter bergensbrannen i 1916. Bergen kommune besørget etableringen av skolen, selv om Gyldenpris tilhørte Laksevåg Herred (avstått til Bergen i 1921). Skolebygget var en brakke med tre klasserom og lærerværelse og lå sør for Puddefjordsbroens brofester.
Under krigen fulgte elevene ved Gyldenpris skole undervisning ved Ny Krohnborg skole. I 1944 ble skolebygningen revet på grunn av gjennomføringen av Michael Krohns gate. Fra og med 1945 ble Gyldenpris skoledistrikt lagt til Ny Krohnborg skole.
Arkivet etter Gyldenpris skole er oppbevart ved Bergen Byarkiv.
Roehampton University

Rangeringer

Roehampton University ble rangert som nummer 66 av 126 britiske universiteter på Complete University Guides liste for 2016 og som nummer 78 av 119 britiske universiteter på The Guardians 2016-liste.
Roehampton University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Isoplia

Levevis

Larvene lever i jorda av røtter, mens de voksne insektene kan finnes gnagende på blader.  Disse billene flyr godt og er mest aktive om dagen.

Utbredelse

Slekten er utbredt i Afrika (Guinea og Sør-Afrika).